ઝાલાવાડમાં દારૂ-જુગાર અને અણઉકેલાયા ગુનાઓની સંખ્યામાં ચિંતાજનક વધારો થઈ રહ્યો હતો. આ દરમિયાન સુરેન્દ્રનગર અને વઢવાણમાં મહેતા માર્કેટ તેમજ જી.આઈ.ડી.સી.માં એલ.સી.બી. દ્વારા દરોડા પાડતા નકલી અને ભેળસેળ તેલનો પર્દાફાશ થયો હતો. આ ઉપરાંત સુરેન્દ્રનગર જિલ્લામાં આર.આર. સેલ અને બહારની પોલીસે દરોડા કરતા છેલ્લા કેટલાક સમયથી પોલીસની કામગીરી શંકાના ઘેરામાં આવી ગઈ હતી. સુરેન્દ્રનગર જિલ્લામાં એલ.સી.બી. સ્ટાફ અનડીટેક્ટ ગુનાઓ ડીટેક્ટ કરવા, કોર્ટમાંથી આવતા સમન્સ તથા વોરંટની વધુ બજવણી થાય અને સમયસર કોર્ટમાં પરત મોકલાઈ તેવી કામગીરી કરવા, નાસતા ફરતા આરોપીઓની અટક, અસામાજિક ઈસમો વિરુદ્ઘ પાસા અને હદપાર કરવાની દરખાસ્તો કરવા અવારનવાર સૂચનાઓ આપવામાં આવી હતી.